ബാലകോട്ട് വ്യോമാക്രമണം രാഷ്ട്രീയായുധം ആക്കുന്നു ഉത്തര്പ്രദേശ് നിയമസഭാ തിരഞ്ഞെടുപ്പില് വിജയിക്കാന് ബിജെപി വിദ്വേഷം പരത്തുകയാണ്: ഫാറൂഖ് അബ്ദുള്ള ജമ്മു: ബാലകോട്ട് വ്യോമാക്രമണ പ്രശ്നം ഉത്തര്പ്രദേശ് നിയമസഭാ തെരഞ്ഞെടുപ്പില് രാഷ്ട്രീയ നേട്ടം ഉണ്ടാക്കാന് ബിജെപി ഉപയോഗിക്കുന്നുവെന്ന് നാഷണല് കോണ്ഫറന്സ് മേധാവി ഫാറൂഖ് അബ്ദുള്ള. ഉത്തര്പ്രദേശിലെ തിരഞ്ഞെടുപ്പില് വിജയിക്കാന് ബിജെപി വിദ്വേഷം പരത്തുന്നുവെന്ന് ഫാറൂഖ് അബ്ദുള്ള ആരോപിക്കുന്നു. നമുക്ക് പാകിസ്താനില് നിന്ന് എന്തെങ്കിലും ഭൂമി തിരിച്ചുകിട്ടിയോ? ലൈന് ഇപ്പോഴും അവിടെയുണ്ട്. ഞങ്ങള് ഞങ്ങളുടെ സ്വന്തം വിമാനം അവിടെ ഉപേക്ഷിച്ചു. ഞങ്ങള്ക്ക് എന്താണ് ലഭിച്ചത്? പകരം ബിജെപി അധികാരത്തില് വന്നു. ഇന്നും അത് ചെയ്യുന്നു. ഉത്തര്പ്രദേശ് നിയമസഭാ തിരഞ്ഞെടുപ്പില് വിജയിക്കാന് അവര് വിദ്വേഷം പരത്തുകയാണ് എന്നാണ് ഫാറൂഖ് അബ്ദുള്ള പറഞ്ഞത്. ഉത്തര്പ്രദേശില് അടുത്ത വര്ഷം ആദ്യം നിയമസഭാ തിരഞ്ഞെടുപ്പ് നടക്കും. 2019 ഫെബ്രുവരി 14 ന് പാക്കിസ്ഥാന് ആസ്ഥാനമായുള്ള ഭീകര സംഘടനയായ ജെയ്ഷ്ഇമുഹമ്മദ് ജെഎം ദക്ഷിണ കശ്മീരിലെ പുല്വാമയ്ക്ക് സമീപം ജമ്മുശ്രീനഗര് ഹൈവേയില് ഒരു സിആര്പിഎഫ് വാഹനവ്യൂഹത്തിന് നേരെ 40 സിപിആര്എഫ് ജവാന്മാരെ വധിച്ചിരുന്നു. എന്നാല് ദിവസങ്ങള്ക്കുള്ളില് പാകിസ്താനിലെ ഖൈബര് പഖ്തുന്ഖ്വ പ്രവിശ്യയിലെ ബാലകോട്ടിലെ ഒരു ജെഇഎം ക്യാമ്ബിന് നേരെ ഐഎഎഫ് വ്യോമാക്രമണം നടത്തി. ഫെബ്രുവരി 26 ന് പുലര്ച്ചെയാണ് വ്യോമാക്രമണം ആരംഭിച്ചത്, അടുത്ത ദിവസം ജമ്മു കശ്മീരിലെ ഇന്ത്യന് സൈനിക കേന്ദ്രങ്ങള് ലക്ഷ്യമാക്കി ആക്രമണം നടത്താനുള്ള പാക്കിസ്ഥാന്റെ ശ്രമങ്ങള് അലേര്ട്ട് ഐഎഎഫ് തടയുകയും ചെയ്തു. ഫെബ്രുവരി 27 ന് നിയന്ത്രണ രേഖ മറികടന്ന് ആക്രമിക്കാനെത്തിയ പാകിസ്താന് യുദ്ധവിമാനങ്ങളെ ഇന്ത്യ തുരത്തിയോടിച്ചു. ഇന്ത്യന് അതിര്ത്തി ലംഘിച്ച പാകിസ്താന്റെ അമേരിക്കന് നിര്മിത എഫ്16 യുദ്ധവിമാനം മിഗ്21 ബൈസണ് ജെറ്റ് നിയന്ത്രിച്ചിരുന്ന അഭിനന്ദന് വെടിവെച്ചിട്ടിരുന്നു. Tags